P4.+Tipuri+de+date

=Tipuri de date ale câmpurilor disponibile în Access= Principalele tipuri de date, utilizările acestora şi dimensiunile de unităţii de memorie disponibile în Microsoft Access sunt următoarele:

Text
Utilizat pentru text sau combinaţii de text şi numere, cum ar fi adrese sau pentru numere care nu necesită calcule, cum ar fi numere de telefon, comenzi sau coduri poştale. Memorează până la 255 caractere. Proprietatea **DimensiuneCâmp** controlează numărul maxim de caractere ce pot fi introduse.

Memo
Utilizat pentru texte şi numere lungi, cum ar fi note sau descrieri. Memorează până la 65,536 caractere.

Număr
Utilizat pentru introducerea datelor în calcule matematice, cu excepţia calculelor ce implică valori monetare (utilizare tip Monedă). Memorează 1, 2, 4 sau 8 octeţi; memorează 16 octeţi pentru Reproducere ID (GUID). Proprietatea **DimensiuneCâmp** defineşte tipul anumit de Număr.

Dată/Oră
Utilizat pentru date calendaristice şi ore. Memorează 8 octeţi.

Monedă
Utilizat pentru valori monetare şi pentru prevenirea rotunjirii în timpul calculelor. Memorează 8 octeţi.

AutoNumerotare
Utilizat pentru numere secvenţiale unice (incrementare cu 1) sau aleatoare care sunt automat introduse la adăugarea unei înregistrări. Memorează 4 octeţi; memorează 16 octeţi pentru ReproducereID (GUID).

Da/Nu
Utilizat pentru date ce pot avea doar una din două valori posibile, cum ar fi Da/Nu, Adevărat/Fals, Activ/Inactiv. Memorează 1 bit.

Obiect OLE
Utilizat pentru obiecte OLE (cum ar fi documente Microsoft Word, foi de calcul Microsoft Excel, imagini, sunete sau alte date binare) care au fost create în alte programe utilizând protocolul OLE. Memorează până la 1 gigaoctet (limitat de spaţiul pe disc).

Hyperlink
Utilizat pentru hyperlink-uri. Un hyperlink poate fi o cale către un fișier sau un URL. Memorează până la 64,000 caractere.

Expert căutare
Utilizat pentru crearea unui câmp ce permite alegerea unei valori din alt tabel sau dintr-o listă de valori utilizând o caseta combo—-alegerea acestei opţiuni în lista de tipuri de date determină pornirea unui expert care să definească aceasta.